b"\n_START_ARTICLE_\nVoyages d\xe2\x80\x99amour \xe2\x80\x93 Potovanja ljubezni\n_START_SECTION_\nVsebina\n_START_PARAGRAPH_\nBesedila so nastala v Bosni in Hercegovini med letoma 2002 in 2007, in so odziv na zadnjo vojno na Balkanu. V manj\xc5\xa1em delu gre za anga\xc5\xbeirano protivojno literaturo (poglavje Bela polja \xe2\x80\x93 Champs de pleurs \xe2\x80\x93 Bijela polja \xe2\x80\x93 \xd0\x91\xd0\xb8\xd1\x98\xd0\xb5\xd0\xbb\xd0\xb0 \xd0\xbf\xd0\xbe\xd0\xbb\xd1\x98\xd0\xb0)._NEWLINE_Zbirka je zgrajena po vzorcu dramaturgije klasi\xc4\x8dnega francoskega gledali\xc5\xa1\xc4\x8da (glej francoska knji\xc5\xbeevnost). Uvodna poglavja so iz lahkotnih uvodnih pesmih (R\xc3\xaaves d\xe2\x80\x99amour \xe2\x80\x93 Sanje ljubezni \xe2\x80\x93 Sogni d\xe2\x80\x99amore in L\xe2\x80\x99amour toujours). Sledijo jim pesmi o umetnikih, umetni\xc5\xa1kih tokovih in slikarskih delih (Rencontres sublimes \xe2\x80\x93 Ljubezni polna sre\xc4\x8danja) El Greca, o pointilizmu, C\xc3\xa9zannu, dadaizmu, surrealizmu, Juanu Grisu, Miroju, Paulu Kleeju, Matissu, Pietu Mondrianu, D\xc3\xadazu Caneji, Andyju Warholu, Yvesu Kleinu, Alexandru Calderju in o muzeju Guggenheim v New Yorku). Pesmi z baro\xc4\x8dnim spleenom oz. pridihom lokalnih idil so v intimisti\xc4\x8dnem poglavju Bukovni\xc5\xa1ke ljubezni \xe2\x80\x93 Amours bucoliques (Fragonard, Tomanovina, Mor\xc4\x8dev Jozi) ter v poglavju Saison d\xe2\x80\x99amour \xe2\x80\x93 Stagioni d\xe2\x80\x99amore \xe2\x80\x93 Letni \xc4\x8dasi ljubezni. Poglavje o delih svetovne dedi\xc5\xa1\xc4\x8dine se bere kot literarni epos UNESCOvemu seznamu (Voyages d\xe2\x80\x99amour \xe2\x80\x93 Potovanja ljubezni: poeti\xc4\x8dni emocionalni opis Fountains Abbey, francoskih formalnih baro\xc4\x8dnih vrtov, Vaux-le-Vicomte, Sainte Chapelle, Avenue de Breteuil v Parizu, Guggenheim v Bilbau, Strunjan, Pula, Pola, Pulj, Miramare v Trstu idr.)._NEWLINE_\xc5\xbdalostne ljubezenske pesmi (Tristes murmures \xe2\x80\x93 Spomini oto\xc5\xbenosti) v naslednjem razdelku ubla\xc5\xbeijo lahkotne pesmi v slogu francoskega simbolizma iz poglavja Douceurs intimes (Alexandrin)._NEWLINE_Dramatur\xc5\xa1ki vrhunec zbirke so slede\xc4\x8da tri poglavja. Prvo govori o vpra\xc5\xa1anjih identitete, ki je lahko tako koro\xc5\xa1koslovenska kot bosansko-hercegovska tema Identit\xc3\xa9s plurielles \xe2\x80\x93 Univerzalna ljubezen (Interactions, 1 + 1 font 1 et 2 x 1 l'infini, Identit\xc3\xa9s plurielles, Amour exclusif, Univerzalna ljubezen). Drugo je apokalipsa vsakdanjega gorja v poglavju Bela polja \xe2\x80\x93 Champs de pleurs \xe2\x80\x93 Bijela polja \xe2\x80\x93 \xd0\x91\xd0\xb8\xd1\x98\xd0\xb5\xd0\xbb\xd0\xb0 \xd0\xbf\xd0\xbe\xd0\xbb\xd1\x98\xd0\xb0, kjer so povezane zgodovinske izku\xc5\xa1nje (v akrostihonu Guernica) in izku\xc5\xa1nje minskih polj in vasi ter mest v ru\xc5\xa1evinah povojne Bosne in Hercegovine (Terre, territoire, Bijela polja \xe2\x80\x93 \xd0\x91\xd0\xb8\xd1\x98\xd0\xb5\xd0\xbb\xd0\xb0 \xd0\xbf\xd0\xbe\xd0\xbb\xd1\x98\xd0\xb0, Territorio I, Territorio II, Poskus pesmi ali dveh, Mine, Pozor! Mine!, Stara koruza, Most, Peu \xc3\xa0 peu) . Filozofski in \xc4\x8dlove\xc5\xa1ki obup pa pride v pesmih tretjega osrednjega poglavja pod naslovom Mon Coeur et mon \xc3\xa2me \xe2\x80\x93 Z du\xc5\xa1o in srcem do izraza (Comment comprendre?, Que de langues, Adieu, Slovo, Amore perduto, Le Vide absolu, Univers de la Cr\xc3\xa9ation)._NEWLINE_Zadnje poglavje (Retour au r\xc3\xaave d'amour \xe2\x80\x93 Resni\xc4\x8dne sanje) ter naslednja prozna besedila, francoska pravljica Les Tulipes et le magnolia ter \xc5\xa1panska El Sauce llor\xc3\xb3n y la golondrina, se zopet navezujejo na koro\xc5\xa1koslovenske idile._NEWLINE_S svojo petjezi\xc4\x8dno zasnovo je zbirka evropska in internacionalna, hkrati pa zakoreninjena v lokalni identiteti. Nekatere pesmi so bile ponatisneje v dunajski francoski reviji Le Monde des Anciens. Nadaljevanje te knjige je Schnablova zbirka francoskih pesmi o notranjem dialogu s slikami velikih mojstrov, umetnostnimi strujami (dadaizem, surealizem) ter o mojstrovinah pokrajinske arhitekture iz leta 2015."